4.3.2022
FI
Euroopan unionin virallinen lehti
C 105/31
Talous: autoteollisuuden koko toimitusketjun ylläpitäminen ja kehittäminen EU:ssa 3.6 Edistetään toimialalla tehtävää yhteistyötä.
Valtavat tutkimus- ja kehitysmäärärahat (nykyisellään 60 miljardia euroa vuodessa), jotka tällä hetkellä investoidaan hiilettömän, verkkoon liitetyn, automaattisen ja yhteiskäyttöisen liikkumisen kehittämiseen, edellyttävät yhteistyötä toimialalla ja julkisen ja yksityisen sektorin kumppanuuksia.
Sen vuoksi innovaatiokumppanuuksien (puhdas vety, akut, verkottunut ja automatisoitu liikkuvuus, päästötön tieliikenne, kaupunkisiirtymän vauhdittaminen) käyttöönotto Horisontti Eurooppa -puiteohjelman klusterissa 5 (ilmasto, energia, liikkuvuus) ansaitsee täyden tuen.
Lisäksi Euroopan komission alaisuudessa muodostetut teolliset allianssit (kuten akkuja, vetyä ja raaka-aineita koskevat allianssit ja yksi uusiutuvien ja vähähiilisten polttoaineiden arvoketjulle suunniteltu allianssi) tarjoavat laajan ja avoimen alustan strategisten etenemissuunnitelmien laatimiseksi sekä tutkimuksen ja kehityksen, investointien ja uusien innovaatioiden markkinoille saattamisen koordinoimiseksi.
Myös julkisten ja yksityisten resurssien yhdistäminen IPCEI-hankkeissa vahvistaa selkeästi Euroopan autoteollisuuden toimitusketjua, vähentää strategisia riippuvuuksia ja edistää sekä vihreää että digitaalista siirtymää.
Uusia IPCEI-hankkeita on harkittava: verkkoon liitetyt ja automatisoidut autot, kiertotalous, energiajärjestelmien integrointi, raaka-aineiden toimittaminen, datatalous, puolijohti­ met.
3.7 Haasteet kestäväpohjaisen ja kiertotalouteen perustuvan akkujen arvoketjun kehittämisessä (8) EU:ssa.
EU:n keskeisenä tavoitteena on oltava akkujen ja polttokennojen valmistaminen paikallisesti.
EU:n akku- ja vetyalliansseja on tuettava, ja niiden käyttöön on annettava riittävät resurssit.
Näiden teollisten allianssien avulla on voitava käynnistää mittavia investointeja tuotantotiloihin ja tarjota tuhansia työpaikkoja Euroopassa.
On huolehdittava siitä, että Euroopan alueiden välille ei tule repeämiä, kuten nyt on selvästi näkyvissä.
3.8 Verkkoon liitettyjä ja automatisoituja autoja koskeva megatrendi saattaa siirtää lisäarvon ajoneuvojen myymisestä ja huoltamisesta uusiin mullistaviin liiketoimintamalleihin, jotka perustuvat datapalveluihin ja liikkumiseen palveluna.
Autoteollisuuden ekosysteemin on oltava valmis näihin uusiin liiketoimintamalleihin ja pystyttävä vakiinnuttamaan asemansa niissä.
Tämä edellyttää teknisiä ja sääntelystandardeja, jotta voidaan tarjota uusia innovatiivisia liikkumispalveluja, kuten käyttömääräperusteisia maksuja, sijaintiin perustuvaa mainontaa, ajoneuvojen etäpäivityksiä ja -huoltoa.
Myös eurooppalaisen liikkuvuuden data-avaruuden rakentaminen on keskeistä, jos halutaan varmistaa EU:n johtoasema digitaalisissa liikkumispalveluissa.
On myös otettava käyttöön tarvittava digitaalinen viestintäinfrastruktuuri ja laadittava etenemissuunnitelmia automaatiotasojen nostamiseksi (mukaan lukien kehys laajamittaiselle testaamiselle, tietoihin pääsy ja ajoneuvojen tyyppihyväksyntää koskeva uusi toimintamalli).
Lisäksi on arvioitava automatisoidumpien ajoneuvojen pitkäaikaista vaikutusta erityisesti työpaikkoihin ja eettisiin kysymyksiin, sillä asia on tärkeä yhteiskunnallisen hyväksynnän varmistamiseksi.
Koska rahtiliikenne voi lisääntyä tulevaisuudessa (verkkokaupan vuoksi), on kehitettävä älykkäitä liikenteen liikkuvuusratkaisuja, jotka perustuvat liikenteen järjestämiseen multimodaalisesti, kustannustehokkuuteen (suuren kapasiteetin ajoneuvoyhdistelmät) ja kestäväpohjaisiin liikennemuotoihin, joissa käytetään logistiikkaketjun automaatio- ja yhteysratkaisuja.
3.9 Neljännen teollisen vallankumouksen älykkäillä teknologioilla ja digitaalisilla ratkaisuilla on tuettava tuotantojärjestelmien integrointia ja autettava tekemään niistä entistä joustavampia.
Koko tuotantoketjun kattavat kehittyneet tuotantojärjestelmät (ei siis pelkästään tuotantoprosessien integroiminen yrityksen tasolla) lisäävät autoteollisuuden toimitusketjujen sietokykyä ja tukevat kilpailukykyä.
Digitalisaatiota on tuettava luomalla toimialalle teollinen data-avaruus.
Näihin teknologioihin kuuluu kuitenkin myös aiempaa enemmän automaatiota, joka vaikuttaa kielteisesti työpaikkoihin, ja asiaan on puututtava.
3.10 Maailmanlaajuisten tasapuolisten toimintaedellytysten tukeminen.
Euroopan täytyy pyrkiä säilyttämään vahva vientiasemansa autoteollisuudessa.
Siksi on ryhdyttävä toimiin seuraavien tavoitteiden saavuttamiseksi:
— Pyritään vastavuoroisuuteen kauppasuhteissa (markkinoillepääsy, julkiset hankinnat, investoinnit, teollis- ja tekijän­ oikeuksien noudattaminen, tuet).
— Tehdään kahdenvälisiä vapaakauppasopimuksia (joihin sisältyy luku autoteollisuudesta/tieliikenteestä).
— Torjutaan epäterveitä kaupan käytäntöjä (tuet, kahdenväliset vapaakauppasopimukset, erot hiilen hinnassa, sosiaalinen polkumyynti ja jätteen dumppaus).
— Edistetään kansainvälistä yhteistyötä saastuttamattomien autojen ja vähähiilisten polttoaineteknologioiden alalla.
(8)
Akkuja koskevan unionin sääntelyn roolia kuvataan yksityiskohtaisesti lausunnossa EUVL C 220, 9.6.2021, s. 128.